SPALI คาดกำไรQ4/61ฟื้นตัวชัดแนะซื้อราคาเป้าหมาย 25 บาท upside 14%
SPALI คาดกำไรQ4/61ฟื้นตัวชัดแนะซื้อราคาเป้าหมาย 25 บาท upside 14%
2 พ.ย. 2561

บล.เอเอสแอล ระบุในบทวิเคราะห์วันนี้(2พ.ย.)ว่า บริษัท ศุภาลัย จำกัด (มหาชน) หรือ SPALI แนะนำ “ซื้อ” ราคาเป้าหมาย 25 บาท/หุ้น ในไตรมาส4/61 จะมีการโอนโครงการคอนโด 3 โครงการ มูลค่ารวม 4,900 ล้านบาท ซึ่งมี Backlog ณ 3Q18 อยู่ที่ 1,254 ล้านบาท และการโอนต่อเนื่องจากโครงการ MonteIIที่มี backlog อยู่ที่ 1,128 ล้านบาท ทำให้แนวโน้มไตรมาส4/61 มีแนวโน้มฟื้นตัวอย่างเห็นได้ชัด ทั้งยังมีแนวโน้มที่ GMp จะสูงขึ้นจากการการโอนโครงการคอนโด ซึ่งเป็นโครงการที่มี GPM สูงกว่าโครงการแนวราบ
คงคำแนะนำ “ซื้อ” ที่ราคาเป้าหมายใหม่ 25 บาทในปี 2019 upside 14.1% อิง PER 9.1x  ถึงแม้จะมีการ Exercise warrant ทำให้ EPS ถูก Dilute แต่จากยอดขายโดยรวมทั้งยังมีการเติบโตในทุกภาคส่วน และยังคงมี Backlog ที่สูงกว่า 44,040 ล้านบาท ซึ่งสามารถรับรู้ได้จนถึงปี 2022 โดยเป็น Backlog ในส่วนที่เหลือของปีนี้กว่า 8,137 ล้านบาท ทำให้เรามีมุมมองบวกต่อแนวโน้มผลประกอบการในอนาคต